ET Euroopa Liidu Teataja L 24/30

Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav internetis aadressil

http://www.unece.org/trans/main/wp29/wp29wgs/wp29gen/wp29fdocstts.html.

Ühinenud Rahvaste Organisatsiooni Euroopa Majanduskomisjoni (UNECE) eeskiri nr 78 – Ühtsed sätted, milles käsitletakse L1-, L2-, L3-, L4- ja L5-kategooria sõidukite tüübikinnitust seoses pidurdamisega [2015/145]

Sisaldab kogu kehtivat teksti kuni:

03-seeria muudatuste 2. parandus — jõustumiskuupäev: 23. juuni 2010. a

SISUKORD

EESKIRI

1. Kohaldamisala

2. Mõisted

3. Tüübikinnituse taotlemine

4. Tüübikinnituse andmine

5. Spetsifikatsioonid

6. Katsed

7. Sõidukitüübi või pidurisüsteemi muutmine ja tüübikinnituse laiendamine

8. Toodete vastavus

9. Üleminekusätted

10. Karistused tootmise nõuetele mittevastavuse korral

11. Tootmise lõpetamine

12. Tüübikinnituskatsete tegemise eest vastutavate tehniliste teenistuste ja haldusasutuste nimed ja aadressid

LISAD

1. lisa. Teatis, milles käsitletakse sõidukitüübi kinnituse andmist, tüübikinnituse laiendamist, tüübikinnituse andmisest keeldumist, tüübikinnituse tühistamist või L-kategooria sõidukitüübi tootmise lõpetamist seoses pidurdamisega kooskõlas eeskirjaga nr 78

2. lisa. Tüübikinnitusmärkide kujundus

3. lisa. Katsetingimused, menetlused ja tõhususnõuded

1. RAKENDUSALA

Käesolevat eeskirja kohaldatakse L1-, L2-, L3-, L4- ja L5-kategooria sõidukite suhtes (1).

Need kategooriad ei hõlma järgmist:

a) sõidukid maksimumkiirusega Vmax < 25 km/h;

b) sõidukid, mis on kohandatud puudega inimeste jaoks.

2. MÕISTED

Käesolevas eeskirjas kasutatakse järgmisi mõisteid:

2.1.

„Mitteblokeeruv pidurisüsteem (ABS)” —

2.2.

„Sõiduki tüübikinnitus” —

2.3.

„Põhikatse” —

2.4.

„Pidur” —

2.5.

„Pidurisüsteem” —

2.6.

„Kombineeritud pidurisüsteem (CBS)”

L1- ja L3-kategooria sõidukite puhul: sõidupidurisüsteem, mille puhul vähemalt kaks pidurit eri ratastel aktiveeruvad ühe juhtseadise käitamisega.

L2- ja L5-kategooria sõidukite puhul: sõidupidurisüsteem, mille puhul kõikide rataste pidurid aktiveeruvad ühe juhtseadise käitamisega.

L4-kategooria sõidukite puhul: sõidupidurisüsteem, mille puhul vähemalt esi- ja tagaratta pidurid aktiveeruvad ühe juhtseadise käitamisega. (Kui tagaratast ja külghaagise ratast pidurdatakse sama pidurisüsteemiga, käsitatakse seda tagapidurina.)

2.7.

„Pidurisüsteemi osad” —

2.8.

„Juhtseadis” —

2.9.

„Pidurisüsteemide eri tüübid” —

a) osad, millel on erinevad omadused;

b) osa, mis on valmistatud erinevate omadustega materjalidest või millel on erinev kuju või suurus;

c) erinevatest osadest komplekt.

2.10.

„Juhi mass” —

2.11.

„Lahutatud mootor” —

2.12.

„Sõiduki täismass” või „maksimaalne mass” —

2.13.

„Piduri algtemperatuur” —

2.14.

„Koormatud sõiduk” —

2.15.

„Kergelt koormatud sõiduk” —

2.16.

„Töökorras sõiduki mass” —

2.17.

„Suurim pidurdustegur” (PBC) —

2.18.

„Võimendiga pidurisüsteem” —

2.19.

„Rikkepidurisüsteem” —

2.20.

„Sõidupidurisüsteem” —

2.21.

„Ühe ahelaga pidurisüsteem” —

2.22.

„Kahe ajamiharuga pidurisüsteem (SSBS)” —

2.23.

„Peatumisteekond” —

2.24.

„Katsekiirus” —

2.25.

„Piduriajam” —

2.26.

„Sõiduki tühimass” —

2.27.

„Sõidukitüüp” —

a) sõidukikategooria, nagu on määratletud konsolideeritud resolutsioonis (R.E.3);

b) sõiduki täismass, nagu on määratletud punktis 2.12;

c) massi jaotumine telgede vahel;

d) Vmax;

e) eri tüüpi piduriseade;

f) telgede arv ja paigutus;

g) mootoritüüp;

h) käikude arv ja nende ülekandearvud;

i) peaülekande ülekandearv;

j) rehvi mõõtmed.

2.28.

„Vmax” —

2.29.

„Rataste lukustumine” —

3. TÜÜBIKINNITUSE TAOTLEMINE

3.1. Sõiduki tüübikinnituse taotluse seoses pidurisüsteemiga esitab sõiduki tootja või tema nõuetekohaselt volitatud esindaja.

3.2. Sellele peavad olema lisatud allpool nimetatud dokumendid kolmes eksemplaris ja järgmised andmed:

3.2.1. sõidukitüübi kirjeldus koos punktis 2.27 osutatud andmetega. Esitatakse mootori- ja sõidukitüübi identifitseerimiseks vajalikud numbrid ja/või tähised;

3.2.2. pidurisüsteemi kuuluvate ja nõuetekohaselt identifitseeritud osade loetelu;

3.2.3. kokkupandud pidurisüsteemi joonis, millel on näidatud süsteemi osade asukoht sõidukil;

3.2.4. iga osa detailne joonis, et seda oleks lihtne paigaldada ja identifitseerida.

3.3. Tüübikinnituskatsete eest vastutavale tehnilisele teenistusele esitatakse kinnitatavat sõidukitüüpi esindav sõiduk.

4. TÜÜBIKINNITUSE ANDMINE

4.1. Kui käesoleva eeskirja kohaselt kinnituse saamiseks esitatud sõidukitüüp vastab punktide 5 ja 6 nõuetele, antakse sellele sõidukitüübile kinnitus.

4.2. Igale kinnitatud tüübile antakse tüübikinnitusnumber. Selle kaks esimest numbrit (praegu 03, mis tähistavad 03-seeria muudatusi) näitavad tüübikinnituse andmise ajaks käesolevasse eeskirja viimati tehtud suuri tehnilisi muudatusi hõlmavat muudatuste seeriat. Sama kokkuleppeosaline ei tohi anda sama numbrit teist tüüpi pidurisüsteemiga varustatud samale sõidukitüübile või teisele sõidukitüübile.

4.3. Teade sõidukile käesoleva eeskirja kohase tüübikinnituse andmise, tüübikinnituse andmisest keeldumise, tüübikinnituse laiendamise või tühistamise või tootmise lõpetamise kohta esitatakse käesolevat eeskirja kohaldavatele kokkuleppeosalistele käesoleva eeskirja 1. lisas esitatud näidisele vastaval vormil.

4.4. Igale sõidukile, mis vastab käesoleva eeskirja kohaselt tüübikinnituse saanud sõidukitüübile, kinnitatakse hästi nähtavasse ja kergesti juurdepääsetavasse kohta rahvusvaheline tüübikinnitusmärk, mis koosneb järgmistest elementidest:

4.4.1. ringiga ümbritsetud täht „E”, millele järgneb tüübikinnituse andnud riigi tunnusnumber (2);

4.4.2. punktis 4.4.1 ettenähtud ringist paremal käesoleva eeskirja number, millele järgneb R-täht, kriips ja tüübikinnitusnumber.

4.5. Kui sõiduk vastab käesoleva eeskirja kohaselt tüübikinnituse andnud riigis sõidukitüübile, mis on saanud tüübikinnituse vastavalt ühele või mitmele kokkuleppele lisatud muule eeskirjale, ei pea punktis 4.4.1 ettenähtud sümbolit kordama; sellisel juhul paigutatakse eeskirja ja tüübikinnituse numbrid ning täiendavad sümbolid kõigi eeskirjade kohta, mille alusel on antud tüübikinnitus riigis, mis on andnud tüübikinnituse käesoleva eeskirja alusel, vertikaalsete tulpadena punktis 4.4.1 ettenähtud sümbolist paremale.

4.6. Tüübikinnitusmärk peab olema selgesti loetav ja kustumatu.

4.7. Tüübikinnitusmärk asub tootja paigaldatud sõiduki andmeplaadi läheduses või selle peal.

4.8. Tüübikinnitusmärkide kujunduse näited on esitatud käesoleva eeskirja 2. lisas.

5. NÕUDED

5.1. Pidurisüsteemi nõuded

5.1.1. Iga sõiduk peab vastama asjaomasele sõiduki kategooriale ettenähtud kõigile katsetingimustele ja pidurite parameetritele.

5.1.2. Sõidupidurisüsteemi kasutamine

Iga sõiduki konfiguratsioon peab võimaldama normaalses juhtimisasendis ja mõlemad käed roolil istuval juhil kasutada sõidupidurisüsteemi.

5.1.3. Rikkepidurisüsteemi kasutamine

Iga sõiduki konfiguratsioon peab võimaldama normaalses juhtimisasendis ja vähemalt üks käsi roolil istuval juhil kasutada rikkepidurisüsteemi.

5.1.4. Seisupidur

Seisupidursüsteem peab olema paigaldatud nii, et see hoiab sõiduki paigal kallakul, mis on kindlaks määratud 3. lisa punktis 8.2.

Seisupidurisüsteemil peab olema:

a) sõidupidurisüsteemist eraldiseisev juhtseadis ning

b) seda hoitakse lukustusasendis puhtmehaanilise seadme abil.

Iga sõiduki konfiguratsioon peab võimaldama normaalses juhtimisasendis istuval juhil seisupidurisüsteemi kasutada.

5.1.5. L1- ja L3-kategooria kaherattalised sõidukid varustatakse kas kahe eraldi sõidupidurisüsteemiga või kahe ajamiharuga pidurisüsteemiga, millest vähemalt üks pidur peab rakenduma esirattale ja üks tagarattale.

5.1.6. L4-kategooria kolmerattalised sõidukid peavad vastama punktis 5.1.5 ette nähtud pidurisüsteemi nõuetele. Külghaagise rattal ei ole pidur nõutav, kui sõiduk vastab 3. lisas ette nähtud tõhususnõuetele.

5.1.7. L2-kategooria kolmerattalised sõidukid peavad olema varustatud seisupidurisüsteemiga ja ühega järgmistest sõidupidurisüsteemidest:

a) kaks eraldiseisvat sõidupidurisüsteemi, välja arvatud kombineeritud pidurisüsteem CBS, mis koos kasutamise korral rakenduvad kõikide rataste piduritel, või

b) kahe ajamiharuga pidurisüsteem või

c) kombineeritud pidurisüsteem CBS, mis rakendub kõikide rataste piduritel, ja rikkepidurisüsteem, mis võib olla seisupidurisüsteem.

5.1.8. L5-kategooria sõidukid peavad olema varustatud järgmisega:

5.1.8.1. seisupidurisüsteem ning

5.1.8.2. jalaga aktiveeritav sõidupidurisüsteem, mis rakendub kõikide rataste piduritel, kasutades kas: a) kahe ajamiharuga pidurisüsteemi või b) kombineeritud pidurisüsteemi CBS, mis rakendub kõikide rataste piduritel, ja rikkepidurisüsteemi, mis võib olla seisupidurisüsteem.

5.1.9. Kahe eraldi sõidupidurisüsteemi paigaldamise korral võivad need jagada ühist pidurit, kui tõrge ühes süsteemis ei mõjuta teise süsteemi toimimist.

5.1.10. Sõidukite puhul, milles kasutatakse pidurdusjõu ülekandmiseks hüdraulilist vedelikku, on peasilindril:

a) iga pidurisüsteemi jaoks eraldi paak, mis on plommitud ja suletud;

b) paak, mille mahutavus on vähemalt 1,5 korda kogu vedeliku väljasurvest, mis on vajalik uue kuni täiesti kulunud hõõrdkattega piduri toimimiseks reguleerimata pidurite korral, ning

c) paak, mille vedelikutaset saab kontrollida ilma kaant avamata.

5.1.11. Kõik märgulambid paigaldatakse juhi vaatevälja.

5.1.12. Sõidukid, millel on kahe ajamiharuga pidurisüsteem, varustatakse punase märgulambiga, mis aktiveeritakse:

a) kui ≤ 90 N suuruse jõu rakendamisel juhtseadisele esineb hüdrauliline rike või

b) kui pidurit aktiveerimata väheneb pidurivedeliku tase piduri peasilindri paagis alla järgmise taseme: i) tase, mille on kindlaks määranud tootja ning ii) tase, mis on alla poole või kuni pool vedelikupaagi mahust.

Et funktsiooni saaks kontrollida, süttib süütelüliti sisselülitamisel märgulamp, mis kustub kontrollimise lõppedes. Märgulamp jääb rikketingimustes põlema, kui süütelüliti on sisse lülitatud.

5.1.13. Mitteblokeeruva pidurisüsteemiga ABS varustatud sõidukitele paigaldatakse kollane märgulamp. Lamp süttib mis tahes rikke korral, mis mõjutab signaalide tootmist ja edastamist sõiduki ABS-süsteemis.

Et funktsiooni saaks kontrollida, süttib süütelüliti sisselülitamisel märgulamp, mis kustub kontrollimise lõppedes.

Märgulamp jääb rikketingimustes põlema, kui süütelüliti on sisse lülitatud.

5.2. Kulumiskindlus

5.2.1. Pidurite kulumine on kompenseeritav automaatse või manuaalse reguleerimissüsteemi abil.

5.2.2. Hõõrdematerjali paksus peab olema nähtav ilma pidurit lahti monteerimata. Kui hõõrdematerjal ei ole nähtav, hinnatakse kulumist spetsiaalse eriseadmega.

5.2.3. Kõigi käesolevas eeskirjas nõutavate katsete jooksul ja pärast nende katsete lõppemist ei tohi eralduda hõõrdematerjali ega lekkida pidurivedelikku.

5.3. Dünaamiliste tõhususparameetrite mõõtmine

Tõhususe mõõtmiseks kasutatav metoodika on kindlaks määratud 3. lisa asjaomastes katsetes. Sõidupidurisüsteemi tõhususe mõõtmiseks on kolm võimalust:

5.3.1. MFDD (keskmine täisaeglustus): keskmise täisaeglustuse arvutamine: m/s2 kus: dm = keskmine täisaeglustus V1 = sõiduki kiirus, kui juht aktiveerib juhtseadise Vb = sõiduki kiirus 0,8 V1 (km/h) Ve = sõiduki kiirus 0,1 V1 (km/h) Sb = V1 ja Vb vahel läbitud tee pikkus meetrites Se = V1 ja Ve vahel läbitud tee pikkus meetrites

5.3.2. Peatumisteekond: Liikumise põhivõrrandite alusel: S = 0,1 · V + (X) · V2 kus: S = peatumisteekond (m) V = sõiduki kiirus (km/h) X = katsenõuetest sõltuv muutuja Parandatud peatumisteekonna arvutamiseks sõiduki tegeliku katsekiiruse alusel kasutatakse järgmist valemit: Ss = 0,1 · Vs + (Sa – 0,1 · Va) · Vs2/Va2 kus: s = parandatud peatumisteekond (m) Vs = sõiduki kindlaksmääratud katsekiirus (km/h) Sa = tegelik peatumisteekond (m) Va = sõiduki tegelik katsekiirus (km/h) Märkus. See valem kehtib vaid siis, kui tegelik katsekiirus (Va) on kindlaksmääratud katsekiiruse (Vs) puhul vahemikus ± 5 km/h.

5.3.3. Pideva aeglustumise mõõtmine: Sissesõitmismenetluse ja selliste katsete puhul nagu märgade piduritega pidurdamise katse ja pidurdustõhususe vähenemise kuumuskatse (kuumenemismenetlus) mõõdetakse pidevalt sõiduki hetkelist aeglustamist alates jõu rakendumisest piduri juhtseadisele kuni lõpliku peatumiseni.

5.4. Piduri hõõrdkatte materjalid:

piduri hõõrdkatted ei sisalda asbesti.

6. KATSED

Pidurdamiskatseid (katsetamistingimused ja menetlused), mis tuleb teha tüübikinnituse saamiseks esitatud sõidukitega, ja nõutavat pidurdustõhusust on kirjeldatud käesoleva eeskirja 3. lisas.

7. SÕIDUKITÜÜBI VÕI PIDURISÜSTEEMI MUUTMINE JA TÜÜBIKINNITUSE LAIENDAMINE

7.1. Kõigist sõidukitüübis või selle pidurisüsteemis tehtavatest muudatustest teavitatakse sõidukitüübile kinnituse andnud ametiasutust. Seejärel võib asutus kas:

7.1.1. võtta seisukoha, et kõnealustel muudatustel ei ole negatiivset mõju ja et sõiduk vastab endiselt nõuetele, või

7.1.2. nõuda katsete läbiviimise eest vastutavalt tehniliselt teenistuselt täiendavat katsearuannet.

7.2. Muudatusi täpsustav kinnitus tüübikinnituse andmise kohta või teade tüübikinnitusest keeldumise kohta edastatakse käesolevat eeskirja kohaldavatele kokkuleppeosalistele punktis 4.3 ettenähtud korras.

7.3. Tüübikinnituse kehtivusaega pikendanud pädev asutus annab igale niisuguse pikendamise kohta koostatud teatisele seerianumbri.

8. TOODANGU VASTAVUS

8.1. Iga käesoleva eeskirja kohaselt kinnitatud sõidukit (süsteemi) tuleb toota nii, et see vastaks kinnitatud tüübile, täites ülaltoodud punktis 5 sätestatud nõudeid.

8.2. Punkti 8.1 nõuete täitmise kontrollimiseks viiakse läbi asjakohane tootmise kontroll.

8.3. Tüübikinnituse omanik peab eelkõige:

8.3.1. tagama protseduuride olemasolu toodete kvaliteedi efektiivseks kontrollimiseks;

8.3.2. pääsema juurde seadmetele, mis on vajalikud kinnitatud tüübile vastavuse kontrollimiseks;

8.3.3. tagama katsetulemuste andmete registreerimise ning sellega seotud dokumentide kättesaadavuse ajavahemikus, mis määratakse kindlaks kokkuleppel ametiasutusega;

8.3.4. analüüsima igat liiki katsete tulemusi, et kontrollida ja tagada tooteomaduste stabiilsust, võttes arvesse tööstustoodangu puhul lubatud varieerumist;

8.3.5. tagama, et iga tootetüübi puhul tehakse vähemalt käesoleva eeskirja 3. lisas ettenähtud katsed;

8.3.6. tagama, et kui nimetatud katses ilmneb mis tahes näidise või katseeksemplari mittevastavus, valitakse uued näidised ja katset korratakse. Tuleb teha kõik võimalik, et taastada asjaomase toodangu vastavus nõuetele.

8.4. Tüübikinnituse andnud pädev asutus võib igal ajal kontrollida igas tootmisüksuses kohaldatavaid nõuetele vastavuse kontrollimise meetodeid.

8.4.1. Igal kontrollimisel tuleb kontrollijale esitada katsetulemused ja toodangu ülevaatuse tulemused.

8.4.2. Kontrollija võib pisteliselt valida näidiseid katsetamiseks tootja laboris. Näidiste väikseima arvu kindlaksmääramisel võib arvesse võtta tootja tehtud kontrolli tulemusi.

8.4.3. Kui kvaliteet ei ole piisav või kui tundub, et tuleb kontrollida punkti 8.4.2 alusel tehtud katsete kehtivust, valib kontrollija välja näidised, mis saadetakse tüübikinnituskatsed teinud tehnilisele teenistusele.

8.4.4. Pädev asutus võib teha käesolevas eeskirjas ettenähtud mis tahes katseid.

8.4.5. Pädev asutus lubab kontrolle teostada tavaliselt korra kahe aasta jooksul. Kui sellise kontrolli käigus saadakse negatiivsed tulemused, tagab pädev asutus, et võetakse kõik meetmed, mis on vajalikud selleks, et võimalikult kiiresti taastada toodangu vastavus nõuetele.

9. ÜLEMINEKUSÄTTED

9.1. Alates käesoleva eeskirja 03-seeria muudatuste ametlikust jõustumiskuupäevast ei keeldu ükski käesolevat eeskirja kohaldav kokkuleppeosaline tüübikinnituse andmisest käesoleva eeskirja alusel, mida on muudetud 03-seeria muudatustega. Tootja taotlusel võivad käesolevat eeskirja kohaldavad kokkuleppeosalised kokku leppida muudatuste kohaldamises enne nende ametlikku jõustumiskuupäeva.

9.2. 24 kuud pärast punktis 9.1 osutatud ametlikku jõustumiskuupäeva annavad käesolevat eeskirja kohaldavad kokkuleppeosalised tüübikinnituse üksnes siis, kui sõidukitüüp vastab 03-seeria muudatustega muudetud käesoleva eeskirja nõuetele.

9.3. Tüübikinnitused, mis anti enne 24 kuu möödumist alates punktis 9.1 osutatud ametlikust jõustumiskuupäevast, kaotavad kehtivuse 48 kuud pärast punktis 9.1 osutatud jõustumiskuupäeva, kui tüübikinnituse andnud kokkuleppeosaline ei teavita käesolevat eeskirja kohaldavaid teisi kokkuleppeosalisi, et tüübikinnituse saanud sõiduk vastab 03-seeria muudatustega muudetud käesoleva eeskirja nõuetele.

9.4. Olenemata eespool toodud üleminekusätetest ei ole kokkuleppeosalised, kes hakkavad kohaldama käesolevat eeskirja pärast viimase seeria muudatuste jõustumiskuupäeva, kohustatud aktsepteerima käesoleva eeskirja mis tahes varasema seeria muudatuste kohaseid tüübikinnitusi.

10. KARISTUSED TOODANGU NÕUETELE MITTEVASTAVUSE KORRAL

10.1. Sõidukitüübile käesoleva eeskirja kohaselt antud tüübikinnituse võib tühistada, kui punktis 8.1 sätestatud nõuded ei ole täidetud või kui seda tüüpi sõiduk ei ole punktis 8.3 ettenähtud kontrolli edukalt läbinud.

10.2. Kui käesolevat eeskirja kohaldav kokkuleppeosaline tühistab tüübikinnituse, mille ta varem on andnud, teatab ta sellest viivitamata teistele käesolevat eeskirja kohaldavatele kokkuleppeosalistele, saates neile tüübikinnitusteate koopia, mille lõppu on lisatud suurte tähtedega kirjutatud märkus „TÜÜBIKINNITUS TÜHISTATUD” koos kuupäeva ning allkirjaga.

11. TOOTMISE LÕPETAMINE

Kui tüübikinnituse valdaja lõpetab täielikult käesoleva eeskirja kohaselt tüübikinnituse saanud sõiduki tootmise, teavitab ta sellest tüübikinnituse andnud asutust. Asjaomase teatise saamise järel teavitab asutus sellest teisi käesolevat eeskirja kohaldavaid kokkuleppeosalisi, saates neile tüübikinnitusteate koopia, mille lõppu on lisatud suurte tähtedega kirjutatud märkus „TOOTMINE LÕPETATUD” koos kuupäeva ja allkirjaga.

12. TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID

Käesolevat eeskirja kohaldavad kokkuleppeosalised edastavad ÜRO sekretariaadile tüübikinnituskatsete läbiviimise eest vastutavate tehniliste teenistuste ja/või nende haldusasutuste nimed ja aadressid, kes annavad tüübikinnitusi ja kellele tuleb saata teatis teistes riikides välja antud tüübikinnituste, nende laiendamise, nende andmisest keeldumise või nende tühistamise kohta.

(1) Nagu on määratletud sõidukite ehitust käsitlevas konsolideeritud resolutsioonis (R.E.3), dokument ECE/TRANS/WP.29/78/Rev.2, punkt.2.

(2) 1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument ECE/TRANS/WP.29/78/Rev.2/Amend.1).

1. LISA (*) LIIDE SÕIDUKI ANDMETE LOETELU EESKIRJA nr 90 KOHASTE TÜÜBIKINNITUSTE JAOKS 1. Sõidukitüübi kirjeldus: 1.1. Sõiduki kaubanimi või -märk olemasolu korral: 1.2. Sõiduki kategooria: 1.3. Sõidukitüüp vastavalt eeskirja nr 78 tüübikinnitusele: 1.4. Sõidukitüübi sõidukite mudelid või kaubanimed, kui need on kättesaadavad: 1.5. Tootja nimi ja aadress: 2. Piduri hõõrdkatete mark ja tüüp: 3. Sõiduki tühimass: 3.1. Massi jagunemine igale teljele (maksimumväärtus): 4. Sõiduki täismass: 4.1. Massi jagunemine igale teljele (maksimumväärtus): 5. Vmax km/h 6. Rehvi ja ratta mõõtmed: 7. Iga eraldiseisva pidurisüsteemi konfiguratsioon: 8. Piduriventiilide spetsifikatsioonid (vajaduse korral): 8.1. Koormuse regulaatori reguleerimisspetsifikatsioonid: 8.2. Rõhuventiili reguleerimine: 9. Piduri spetsifikatsioon: 9.1. Ketaspiduri tüüp (nt kolbide arv ja läbimõõt (läbimõõdud), õhkjahutusega või õhkjahutuseta ketas): 9.2. Trummelpiduri tüüp (nt ühepoolne, kolvi suurus ja trumli mõõtmed): 10. Piduri peasilindri tüüp ja suurus (kui see on asjakohane):

2. LISA TÜÜBIKINNITUSMÄRKIDE KUJUNDUS NÄIDIS A (vt käesoleva eeskirja punkt 4.4) Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud seoses pidurisüsteemiga tüübikinnituse Ühendkuningriigis (E11) kooskõlas eeskirjaga nr 78 ja tüübikinnitusnumbri 032439 all. Tüübikinnitusnumbri kaks esimest numbrit näitavad, et eeskiri nr 78 sisaldas tüübikinnituse väljastamise ajal juba 03-seeria muudatusi. NÄIDIS B (vt käesoleva eeskirja punkt 4.5) Joonisel kujutatud tüübikinnitusmärk näitab, et asjaomane sõidukitüüp on tüübikinnituse saanud Ühendkuningriigis (E11) eeskirjade nr 78 ja 40 (1) kohaselt. Tüübikinnitusmärgi esimesed kaks kohta näitavad, et asjaomaste tüübikinnituste andmise ajal hõlmas eeskiri nr 78 muudatuste seeriat 03, kuid eeskiri nr 40 oli algsel kujul. (1) See viimane number on esitatud näitena.